SA stuur 1-man-span na Winterspele | Netwerk24
SA stuur 1-man-span na Winterspele
Deur Wim Pretorius 31 Januarie 2018 22:15
Connor Wilson sal manalleen Suid-Afrika se vlag by die 2018 se Winterspele laat wapper. Foto: Gallo Images
Suid-Afrika sal net een deelnemer aan die Winterspele hê, wat op 9 Februarie in Pjeongtsjang in Suid-Korea begin.
Connor Wilson, wat vir die SA Active-klub deelneem, is gekies om aan slalom en reuse-slalom deel te neem.
Dit is albei ski-items.
Dié 21-jarige was verlede jaar 54ste op die wêreldranglys in die slalom en 71ste in die reuse-slalom.
Wilson is een van twee Suid-Afrikaners wat vir die byeenkoms gekwalifiseer het, met die belowende Sive Speelman wat ook die nodige vereistes behaal het, maar net as ’n “tegniese beampte” sal saamreis.
Ons wens Connor alles van die beste toe en ek is ook seker dat Sive Speelman waardevolle ervaring sal opdoen.
Volgens die Suid-Afrikaanse Sportkonfederasie en Olimpiese Komitee (Saskok) is Wilson die binnebaan gegee omdat hy hoër op die ranglys is.
“Ons wens Connor alles van die beste toe en ek is ook seker dat Sive Speelman waardevolle ervaring sal opdoen gedurende sy tyd in Suid-Korea,” sê Gideon Sam, Saskok-president, in ’n verklaring.
Die 18-jarige Elizabeth Olivier, wat Suid-Afrika in 2016 op die Winter-jeugspele in Noorweë verteenwoordig het, het nie vir Pjeongtsjang gekwalifiseer nie.
Meer oor: Connor Wilson | Pjeongtsjang | Suid-Korea | Winterspele
Noord-Korea sê ja vir Winterspele